Budgetopfølgning Teknik- og Miljøudvalget pr. 31.08.2015 
Sagsfremstilling 
2.      Budgetopfølgning Teknik- og Miljøudvalget pr. 31.08.2015  
                                                                                                                        Åbent 
Sagsnr.: 326-2015-754          J.nr.: 00.30.14           Nils Paulsen.: 326-2015-291411 
  
[adresse] 
Økonomistaben fremlægger budgetopfølgning pr. 31.08.2015.  
  
Alle partnerskabsholdere fører dispositionsregnskaber, så de har overblik over både det faktiske forbrug og de 
dispositioner, der er foretaget fremadrettet. Disse dispositionsregnskaber danner baggrund for budgetopfølgningen. 
  
Partnerskabsholdere med merforbrug udfærdiger i dialog med fagdirektøren og Økonomistaben handleplan for 
nedbringelse af udgifterne. Hvis det ikke er muligt at nedbringe udgifterne tilstrækkeligt ved en administrativ 
handleplan, forelægges handleplanen for det politiske niveau i særskilt sag. 
  
Dispositionsregnskaberne viser et samlet merforbrug på 3,0 mio. kr. (sidste måneds disponerede merforbrug 2,4 
mio. kr.). 
  
Teknik og Miljø: 
Der forventes et mindreforbrug på 2,2 mio. kr., (sidste måneds disponerede mindreforbrug 2,9 mio. kr.). Forskellen 
fra sidste måned skyldes, at arbejdet med indsatsplaner er kommet i gang tidligere end forventet. Mindreforbruget er
øremærket til det fortsatte arbejde i de næste år. 
  
Færger og Havne: 
På færgedriften forventes et samlet merforbrug i 2015 på 4,8 mio. kr. (sidste måneds disponerede merforbrug 4,8 
mio. kr.).  
I det samlede merforbrug på 4,8 mio. kr. er indeholdt merforbrug på i alt 3,7 mio. kr., der er oparbejdet over tid og 
overført fra år til år.  
  
I 2014 har der overordnet set været balance mellem henholdsvis budget og forbrug, blandt andet på grund af lave 
brændstofpriser og et godt billetsalg. Indtægtsbudgettet blev ikke nået helt, men der var overordnet set balance 
mellem budget og forbrug. 
  
I 2015 har der været ekstraordinære store udgifter i forbindelse med dokning af Sejerøfærgen, blandt andet til en ny 
radar, udskiftning af PA-anlægget og udbedringer, der ikke foretages hvert år. Det indebærer, at der i 2015 
forventes at blive et merforbrug på 1,1 mio. kr.  
  
Effekten af nedsættelse af færgetakster for godstransport kan endnu ikke ses, men følges løbende. 
Der er udarbejdet en analyse af færgedriften, som indgår i budgetmaterialet til budgetforslag 2016. Heri er 
beskrevet det merforbrug, der er oparbejdet over tid og overført fra år til år. 
  
Justina Thygesen: 
Der forventes et mindreforbrug på 0,5 mio. kr. (sidste måneds disponerede mindreforbrug 0,5 mio. kr.). Det skyldes, 
at priserne på havbadevandsanalyser generelt er faldet på markedet. 
  
ESCO og EMO: 
I forbindelse med regnskabsafslutningen 2014 er det blevet synligt, at der er nogle budgetmæssige udfordringer i 
forbindelse med de energibesparende projekter ESCO og EMO. 
Der er udarbejdet en analyse af de to energiprojekter, som indgår i budgetmaterialet til budgetforslag 2016. 
  
Renovationsordning og skadedyrsbekæmpelse, brugerfinansieret: 
Renovationsordningen forventer merforbrug på 1,0 mio. kr. (sidste måneds disponerede merforbrug 1,0 mio. kr.). 
Dette skyldes, at de månedlige betalinger til KaraNoveren, for at drive genbrugspladserne, er større end forventet. 
  
Orientering byggesagsgebyrer:  
Ved budget 2015 blev den ny lovgivning, som regulerer baggrunden for opkrævning af byggesagsgebyrer 
indarbejdet. Indtægterne følges nøje for at se, om der er balance mellem indtægter og indtægtsbudgettet. Det blev 
vurderet pr. 31. maj 2015, at indtægtsbudgettet i 2015 måske ikke kan nås. Pr. 31. august 2015 var indtægten 1,128 
mio. kr. Indtægtsbudgettet for 2015 er 2,071 mio. kr.  
  
Orientering Flextur: 
Udgifter til Movia til betaling for Flextur er generelt stigende. På baggrund af de faktiske udgifter til Flextur i perioden 
januar til juni 2015 forventes et merforbrug på 0,5 mio. kr. i 2015. Budget til Flextur er i 2015 1,7 mio. kr. Udgiften i 
2014 var 2 mio. kr., og skønnes i 2015 at stige til 2,2 mio. kr. Udgifterne til Flextur følges. 
  
BEHANDLING 
Teknik- og Miljøudvalget. 
  
INDSTILLING 
Direktøren indstiller, at budgetopfølgningen tages til efterretning. 
  
ØKONOMISKE KONSEKVENSER 
Drift: 
Den samlede budgetopfølgning, viser et forventet merforbrug på udvalgets område på 3,0 
 mio. kr. for 2015 (sidste måneds disponerede merforbrug 2,4 mio. kr.). 
  
Anlæg: 
Budgetopfølgningen pr. 31.08.2015 viser, at der forventes en saldo ultimo 2015 på 5,3 mio. kr. (sidste måned 3,6 
mio. kr.). For anlægsbevillinger i 2015, disponeres 7,7 mio. kr. (sidste måned 5,3 mio. kr.) overført og forbrugt i 
2016. Ændringen skyldes, at det nu vurderes, at Adgangsvej ved [adresse], Udarbejdelse af cykelstiplan samt 
Vedligeholdelsesarbejder på havnene 2015 ikke forventes afsluttet i 2015. 
Anden etape i forbindelse med PCB-renoveringen af Nyrupskolen forventes afsluttet i 2015 med et merforbrug på 
grund af et licitationsresultat, der viste sig at være dyrere end forventet. Der vil blive redegjort for det på kommende 
budgetopfølgninger i Teknik- og Miljøudvalget. 
  
Bilag 
  
  
  
  
  
Teknik- og Miljøudvalgets møde den 8. oktober 2015: 
Udvalget vedtog at tage orienteringen til efterretning. 
Gerda Pedersen og Miljøudvalget pr. 31.08.2015 
326-2015-291423 
